การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

3.1.1 ลักษณะผลิตภัณฑ์แต่ละสายผลิตภัณฑ์

ลักษณะผลิตภัณฑ์ที่บริษัท และบริษัทย่อย ผลิตและจำหน่ายมีดังนี้

(1) ลวดเหล็กแรงดึงสูงชนิดเส้นเดี่ยว (Prestressed Concrete Wire)

ขนาดเส้นผ่าศูนย์กลางตั้งแต่ 4, 5, 7 มิลลิเมตร เป็นผลิตภัณฑ์ที่ใช้ในการผลิตเสาเข็ม เสาไฟฟ้า
และแผ่นพื้นสำเร็จรูป

(2) ลวดเหล็กแรงดึงสูงชนิดตีเกลียว (Prestressed Concrete Strand)

  ขนาดเส้นผ่าศูนย์กลาง 3/8,1/2, 0.6 นิ้ว เป็นผลิตภัณฑ์ที่ใช้ในงานก่อสร้างขนาดใหญ่ อาทิ
  คานสะพาน เสาเข็มขนาดใหญ่ และไซโล

(3) ลวดขอบล้อยาง (Tyre Bead Wire)

  ใช้ในอุตสาหกรรมผลิตยางอัดลม เพื่อช่วยขอบล้อยางให้กระชับกับขอบล้อให้แน่นขึ้น
  มีขนาดเส้นผ่าศูนย์กลางตั้งแต่ 0.7 ถึง 1.4 มิลลิเมตร

(4) ลวดเชื่อมไฟฟ้า (Welding Wire)

  ขนาดเส้นผ่าศูนย์กลาง 0.8 ถึง 1.6 มิลลิเมตร
  และใช้เป็นผลิตภัณฑ์ที่ใช้ในอุตสาหกรรมเชื่อมโลหะ เช่น อุตสาหกรรมประกอบรถยนต์ ต่อเรือ
  ตู้คอนเทนเนอร์ ท่อส่งน้ำ

(5) ลวดชุบสังกะสี (Galvanized Wire)

  เป็นผลิตภัณฑ์ที่ใช้กับอุตสาหกรรมก่อสร้างและสื่อสารโทรคมนาคม
  ลูกค้าเป้าหมายส่วนหนึ่งเป็นกลุ่มเดียวกับลวดเหล็กแรงดึงสูง
  และรวมถึงผู้ผลิตสายส่งสื่อสารโทรคมนาคม
  ซึ่งปัจจุบันบริษัทก็ได้หยุดการผลิตลวดชุบสังกะสีมาตั้งแต่กลางปี 2541 แล้ว

3.1.2 ลักษณะการผลิต

[TABLE]

คำอธิบายโดยย่อ

Wire Rods : วัตถุดิบที่ใช้ในการผลิต

Pickling : การทำความสะอาดผิวลวดเหล็ก และอบแห้ง

  1^(st) Drawing : การดึงลวดเหล็กครั้งแรก เพื่อลดขนาดลงตามขนาดที่

  ต้องการก่อนที่จะไปผ่านกระบวนการผลิตขั้นต่อไป

-   PC-WIRE

Straightening : การนำลวดมาเหยียดตรง

Blueing : การอบลวดเหล็กที่อุณหภูมิ 400^(O)C เพื่อคลายความ

เครียด ภายหลังผ่านขบวนการยืดลวด

-   PC-STRAND

  Stranding : การทำลวดเหล็กที่ผ่านการลดขนาดแล้วตั้งแต่ 2 เส้น

  เป็นต้นไปมาตีเกลียวเข้าด้วยกัน

  Stabilizing : การอบลวดเหล็กให้อยู่ตัว เพื่อให้มีคุณสมบัติเหมาะสมกับการใช้งาน

-   TYRE BEAD WIRE & WELDING WIRE

  Patenting : การอบลวดเหล็กที่อุณหภูมิประมาณ 1,000^(O)C
  เพื่อให้ลวดอ่อนตัวก่อนที่จะทำการดึงลวดครั้งที่ 2

  2^(nd) Drawing : การดึงลวดเหล็กเพื่อลดขนาดให้เล็กลงภายหลังจาก

  การดึงลวดครั้งแรก (1^(st) Drawing)

  Bronze & Copper Coating : การเคลือบผิวลวดเหล็กด้วยทองแดง

 GALVANIZED WIRE

Galvanizing : การชุบลวดด้วยสังกะสี

3.1.3 ประเภทลูกค้า

กลุ่มลูกค้าเป้าหมายของบริษัทแบ่งออกเป็น 3 กลุ่มดังนี้คือ

(1) กลุ่มบริษัทผู้ผลิตเสาเข็ม, เสาไฟฟ้า, แผ่นพื้นสำเร็จรูป, คานสะพาน และผู้ผลิตยางรถยนต์ 

(2) กลุ่มผู้รับเหมาก่อสร้าง และประมูลงานกับหน่วยงานราชการ

 (3) หน่วยงานราชการต่างๆ เช่น การไฟฟ้าฝ่ายผลิต การไฟฟ้าส่วนภูมิภาค และการไฟฟ้านครหลวง

โดยบริษัทย่อยจำหน่ายให้กับลูกค้าโดยตรง และจำหน่ายใหักับบริษัท อีสเทิร์นไวร์ จำกัด (มหาชน)
โดยเฉพาะในส่วนของหน่วยงานราชการ เช่น การไฟฟ้าส่วนภูมิภาค และการไฟฟ้านคร-หลวง

3.1.4 วิธีการจัดจำหน่าย

บริษัทย่อยจำหน่ายให้กับลูกค้าโดยตรง และจำหน่ายให้กับบริษัท อีสเทิร์นไวร์ จำกัด (มหาชน)
ในแต่ละผลิตภัณฑ์ ดังนี้

ลวดเหล็กแรงดึงสูง

(1) จำหน่ายให้กับผู้ผลิต ผลิตภัณฑ์คอนกรีตอัดแรง และผู้รับเหมาในสัดส่วนร้อยละ 90

(2) ร่วมประมูลงานกับหน่วยงานรัฐบาลในสัดส่วนร้อยละ 10

ลวดขอบล้อยาง

จำหน่ายตรงให้กับโรงงานผู้ผลิตยางรถยนต์ในสัดส่วนร้อยละ 100

ลวดเชื่อมไฟฟ้า

จำหน่ายตรงให้กับผู้จำหน่ายสินค้าในสัดส่วนร้อยละ 100

ลวดชุบสังกะสี

จำหน่ายให้กับผู้ผลิตภัณฑ์คอนกรีตอัดแรงในสัดส่วนร้อยละ 100

3.1.5 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิประโยชน์จากคณะกรรมการส่งเสริมการลงทุน สำหรับกิจการผลิตลวดเหล็กแรงดึงสูง
ลวดขอบล้อยาง และลวดชุบสังกะสี ตั้งแต่ปี 2539 เป็นต้นมา
โดยสิทธิประโยชน์ที่บริษัทย่อยยังได้รับอยู่ประกอบด้วย

(1) ได้รับยกเว้นภาษีเงินได้นิติบุคคลสำหรับกำไรสุทธิมีกำหนดเวลา 8 ปี
นับแต่วันที่เริ่มมีรายได้จากการประกอบกิจการนั้น

(2)
ได้รับยกเว้นไม่ต้องนำเงินปันผลไปคำนวณรวมเพื่อเสียภาษีเงินได้นิติบุคคลตลอดเวลาที่ได้รับการส่งเสริม

(3) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
ของอัตราปกติมีกำหนด 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(4) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
นับแต่วันที่เริ่มมีรายได้

ซึ่งสิทธิประโยชน์ที่บริษัท ระยองไวร์ อินดัสตรีส์ จำกัด
ได้รับจากคณะกรรมการส่งเสริมการลงทุนในส่วนของการได้รับยกเว้นภาษีเงินได้นิติบุคคลสำหรับกำไรสุทธิจะสิ้นสุดในปี
2546 สำหรับสิทธิประโยชน์จากการ ได้ลดหย่อนอากรขาเข้าร้อยละ 75
ของอัตราปกติสำหรับวัตถุดิบสำหรับลวดเหล็กแรงดึงสูงเส้นเดี่ยวได้สิ้นสุดเมื่อเดือนเมษายน 2543
เนื่องจากมีผู้ผลิตวัตถุดิบดังกล่าวได้ภายในประเทศทำให้บริษัทต้องเสียอากรขาเข้าเต็มจำนวน

อย่างไรก็ตามในปีที่ผ่านมาบริษัทได้มีการส่งออกลวดเหล็กแรงดึงสูงไปจำหน่ายที่ต่างประเทศ
ทำให้บริษัทได้รับการยกเว้นภาษีอากรขาเข้าสำหรับวัตถุดิบที่นำเข้าจากต่างประเทศเพื่อใช้ในการผลิตเพื่อการส่งออก
โดยจะสิ้นสุดในเดือนสิงหาคม 2547 สำหรับลวดเหล็กแรงดึงสูงชนิดเส้นเดี่ยวและชนิดตีเกลียว

3.2 การตลาดและภาวะการแข่งขัน

3.2.1 กลยุทธ์การตลาดและการแข่งขัน

กลยุทธ์ทางการตลาดของบริษัท สามารถสรุปได้ดังนี้

(1) สินค้าทุกชนิดของบริษัท ได้ผ่านการรับรองระบบคุณภาพมาตรฐาน ISO 9002

(2) สินค้าทุกชนิดของบริษัท ผ่านการรับรองด้านคุณภาพตามมาตรฐานอุตสาหกรรม

(มอก.) ของกระทรวงอุตสาหกรรม นอกจากนี้ผลิตภัณฑ์ของบริษัท ยังผลิตตามมาตรฐานสากลทั่วไป
อาทิเช่น มาตรฐาน ASTM, BS, AS ฉะนั้นจึงมั่นใจได้ทางด้านคุณภาพ

 (3) บริษัทมีบริการหลังการขาย เพื่อติดตามและดูแลผลิตภัณฑ์ที่ได้จำหน่ายไปอย่างสม่ำเสมอ

(4) บริษัทมีนโยบายการตั้งราคาใกล้เคียงกับคู่แข่งเพื่อรักษาฐานของลูกค้า และส่วนแบ่งตลาด
และสำหรับลูกค้าที่มีประวัติทางด้านการชำระค่าสินค้าดี จะจำหน่ายสินค้าให้ในราคาพิเศษ

(5) บริษัทเป็นผู้ผลิตและจำหน่ายสินค้าหลายชนิดมากกว่าคู่แข่ง
ขณะที่คู่แข่งผลิตและจำหน่ายเฉพาะลวดเหล็กแรงดึงสูงเท่านั้น
แต่บริษัทยังเป็นผู้ผลิตลวดขอบล้อยางเพียงรายเดียวในประเทศไทย ทำให้เป็นข้อได้เปรียบของบริษัท

3.2.2 ภาวะการแข่งขัน

ลวดเหล็กแรงดึงสูง

ปัจจุบันผู้ผลิตลวดแรงดึงสูงในประเทศมีทั้งหมด 7 ราย
ภาวะการแข่งขันจะเกิดขึ้นจากทั้งผู้ผลิตในประเทศ ที่นำกลยุทธ์ด้านราคามาใช้อยู่เสมอ
และยังมีการนำเข้าจากต่างประเทศอีกด้วย
แม้ว่ารัฐบาลได้ตั้งกำแพงภาษีสำหรับการนำเข้าสินค้าสำเร็จรูปจากต่างประเทศในอัตรา 20%
แล้วก็ตาม แต่ก็ส่งผลให้ระดับราคาสินค้านำเข้าจะใกล้เคียงกับราคาของผู้ผลิตในประเทศ

ปัจจัยที่จะส่งผลกระทบถึงการดำเนินธุรกิจ คือ
การเปลี่ยนแปลงของราคาวัตถุดิบซึ่งมีผลโดยตรงต่อต้นทุนของสินค้า จะแปรผันตามภาวะตลาดโลก
รวมถึงการผันผวนของอัตราแลกเปลี่ยนเงินต่างประเทศ
และผลกระทบจากการนำเข้าสินค้าของลูกค้าจากกลุ่มประเทศสมาชิกอาฟต้า
ซึ่งจะได้ลดภาษีนำเข้าลงเหลือ 5% จากภาษีนำเข้า 20%

ปัจจุบันลวดเหล็กแรงดึงสูงมีความต้องการโดยรวมประมาณ 96,000 ตันต่อปี
บริษัทมีส่วนแบ่งตลาดประมาณ 9%
ลูกค้าส่วนใหญ่ของบริษัทเป็นลูกค้าที่รับงานจากภาครัฐบาลเป็นหลักการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
ประกอบกับกำลังการผลิตรวมในปัจจุบัน

สามารถรองรับกับความต้องการได้อย่างเพียงพอได้อีกเป็นระยะเวลาหลายปี
ทำให้คู่แข่งรายใหม่ยากที่จะเข้ามาในแข่งขันอุตสาหกรรมนี้

เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
แต่จะมีอุปสรรคในด้านความล่าช้าในการทำงาน และต้นทุนที่สูงกว่า
ทำให้ความสามารถในการทดแทนลวดเหล็กแรงดึงสูงด้อยลงไป
ลวดเหล็กแรงดึงสูงจึงยังเป็นสินค้าที่มีความต้องการในปัจจุบันอย่างแพร่หลาย

ปัจจุบันตลาดเป็นของผู้ซื้อเนื่องจากระดับความต้องการโดยรวมต่ำกว่ากำลังการผลิตมาก
อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกเข้ามาแข่งขันอีกด้วย

แนวโน้มภาวะอุตสาหกรรมและสภาพการแข่งขันในอนาคตขึ้นกับนโยบายรัฐบาลว่าจะเน้นการกระตุ้นเศรษฐกิจส่วนใด
แต่โดยภาพทั่วๆ ไป ปริมาณการใช้ลวดเหล็กแรงดึงสูง ยังทรงตัวอยู่ที่ประมาณ ปีละ 96,000 ตัน
อีกสักระยะในภาวะแบบนี้ ซึ่งบริษัทต้องรักษาสัดส่วนการตลาดไว้ไม่ต่ำกว่าเดิมที่ 9 %
และหันไปมองสินค้าชนิดอื่นๆ ทดแทน

ลวดขอบล้อยาง

อุตสาหกรรมลวดขอบล้อยาง จะเกี่ยวเนื่องกับการขยายตัวทางอุตสาหกรรมยานยนต์ต่างๆ
ไม่ว่าจะเป็นรถยนต์ รถจักรยานยนต์
นอกจากนี้ผู้ผลิตยางในประเทศได้ให้ความสำคัญต่อการส่งออกผลิตภัณฑ์ยางเช่นกัน
จึงได้เพิ่มกำลังการผลิตอย่างต่อเนื่อง ซึ่งจะส่งผลให้ความต้องการใช้ลวดขอบล้อยางเพิ่มสูงขึ้น
โดยตลาดรวมในปี 2543 จะสูงขึ้นจากปี 2542 ประมาณ 16 %

ปัจจุบัน บริษัทนับว่าเป็นผู้ผลิตลวดขอบล้อยางแต่เพียงรายเดียวในประเทศ
โดยครองส่วนแบ่งการตลาดประมาณ 16 % ของตลาดรวม
ส่วนที่เหลือจะเป็นการนำเข้าจากต่างประเทศ อาทิเช่น จากเกาหลี ญี่ปุ่น อินเดีย เป็นต้น
ทั้งนี้เนื่องจากราคาถูกกว่า และปัญหาด้านคุณภาพ ซึ่งลูกค้าคาดหวังสูงมาก

การลงทุนผลิตลวดขอบล้อยางค่อนข้างใช้เงินลงทุนสูง
อีกทั้งมีกระบวนการผลิตที่ค่อนข้างซับซ้อนพอสมควร จึงทำให้ต้องมีการสั่งซื้อ
หรือนำเข้าเทคโนโลยีการผลิตจากต่างประเทศ
รวมทั้งต้องมีการอบรมบุคลากรให้เชี่ยวชาญเฉพาะด้าน และหากการผลิตไม่มีประสิทธิภาพเกิดขึ้นแล้ว
จะมีโอกาสที่จะเกิดการสูญเสียจากการผลิตสูงมาก
จึงทำให้โอกาสน้อยมากที่จะมีคู่แข่งรายใหม่เข้ามาแข่งขันในอุตสาหกรรมประเภทนี้

สำหรับสินค้าที่จะมาทดแทนนั้นไม่มี
เนื่องจากการผลิตยางรถยนต์มีการกำหนดคุณสมบัติของลวดขอบล้อยางไว้อย่างชัดเจน
ไม่สามารถใช้ลวดชนิดอื่นทดแทนได้

อำนาจต่อรองมีแนวโน้มจะเป็นของผู้ซื้อ เพราะว่ามีสินค้าจากต่างประเทศที่มีราคาถูกกว่า
และถ้าเป็นการซื้อเพื่อนำไปผลิตยางรถยนต์ส่งออกไปขายยังต่างประเทศจะได้รับการยกเว้นภาษีนำเข้า
20%
แต่บริษัทมีข้อได้เปรียบจากการที่ลูกค้าสามารถบริหารสินค้าคงคลังได้สะดวกกว่าการสั่งซื้อจากต่างประเทศ
พร้อมกันนี้บริษัทสามารถให้ความช่วยเหลือแก่ลูกค้าได้อย่างรวดเร็วกรณที่สินค้ามีปัญหาและสินค้าสำเร็จรูปของบริษัทยังมีข้อได้เปรียบคือ
ลูกค้าสามารถนำไปไช้งานได้ทันทีไม่จำเป็นต้องผ่านกระบวนการประกอบลวดเข้ากับแกนเหล็กก่อนจึงจะสามารถใช้งานได้
ในขณะที่ลวดที่นำเข้าต้องเสียเวลาและมีต้นทุนในการประกอบแกนเหล็กก่อนการใช้งาน

แนวโน้มภาวะอุตสาหกรรมและสภาพการแข่งขันในอนาคตยังมีแนวโน้มที่ดี
และความต้องการใช้จะมีปริมาณเพิ่มมากขึ้นแต่คุณภาพของสินค้าบริการหลังการขายจะเป็นปัจจัยสำคัญในการแข่งขัน

ลวดเชื่อมไฟฟ้า

ที่ผ่านมาผู้ผลิตในอุตสาหกรรมลวดเชื่อมไฟฟ้า มีอยู่ 4 ราย คือ บริษัท ยาวาต้า (ประเทศไทย)
จำกัด บริษัท โกเบ มิกไวร์ (ประเทศไทย) จำกัด บริษัท อูซ่า สยามสตีล จำกัด และบริษัท
ระยองไวร์ อินดัสตรีส์ จำกัด ผู้ผลิตทั้ง 4 ราย ครองส่วนแบ่งการตลาดได้ประมาณ 94 % ส่วนอีก

6 % ที่เหลือจะนำเข้าจากต่างประเทศ อาทิเช่น จากออสเตรเลีย เกาหลี สหรัฐอเมริกา ไต้หวัน
อิตาลี สวีเดน เป็นต้น

ผลิตภัณฑ์ชนิดนี้ รัฐบาลได้ตั้งกำแพงภาษีนำเข้าในอัตรา 20%
(ยกเว้นบางประเทศในกลุ่มอาฟต้าที่ได้เสียภาษีนำเข้าเพียง 5%)
รวมถึงความเสี่ยงจากความผันผวนของอัตราแลกเปลี่ยนเงินตราต่างประเทศสำหรับการนำเข้าจากต่างประเทศ
ซึ่งจะเป็นผลดีแก่ผู้ผลิตในประเทศ โดยบริษัทคาดหมายว่าความต้องการของลวดเชื่อมไฟฟ้า
ในประเทศในปี 2543 ประมาณ 8,000 ตัน และมีแนวโน้มเพิ่มขึ้นประมาณ 10% ในปี 2544

แนวโน้มภาวะอุตสาหกรรมและสภาพการแข่งขันในอนาคต
เนื่องจากลวดเชื่อมไฟฟ้าใช้ในอุตสาหกรรมหลากหลายประเภท
ทำให้มีช่องทางการกระจายสินค้าได้หลายช่องทางในหลายอุตสาหกรรม
และต้องพัฒนาระบบการกระจายสินค้าให้ถึงผู้ใช้โดยตรง โดยผ่านตัวแทนจำหน่าย

ลวดชุบสังกะสี

ภาวะอุตสาหกรรมลวดชุบสังกะสีจะครอบคลุมธุรกิจด้านโทรคมนาคมและสาธารณูปโภคต่างๆ
ลวดชุบสังกะสีเป็นอุปกรณ์ที่ใช้ในระบบสายส่งไฟฟ้าและโทรศัพท์
บริษัทคาดหมายว่าตลาดยังคงความสามารถเติบโตได้อีกอย่างต่อเนื่อง
โดยปัจจุบันผู้ผลิตในประเทศมีอยู่ 6 ราย ซึ่งสามารถสนองตอบความต้องการในประเทศประมาณ
80% ส่วนที่เหลือจะเป็นการนำเข้าจากประเทศเกาหลี และไต้หวันเป็นหลัก

3.2.3 ลักษณะการตลาดของลูกค้าของแต่ละผลิตภัณฑ์

ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งเป็น 3 กลุ่ม กล่าวคือ

(1) ภาคเอกชน ได้แก่ ผู้ผลิตเสาเข็มคอนกรีตอัดแรง ผู้ผลิตเสาไฟฟ้า ผู้ผลิตพื้นสำเร็จรูป
คานสะพาน และอื่นๆ ที่เกี่ยวข้องกับงานคอนกรีตอัดแรงทุกประเภท ประมาณ 94% ของยอดซื้อรวม

(2) ภาครัฐบาล ได้แก่ การไฟฟ้านครหลวง และการไฟฟ้าส่วนภูมิภาค ประมาณ 4%
ของยอดซื้อรวม

(3) ภาคการส่งออกได้แก่ การไฟฟ้าลาว ประมาณ 2% ของยอดซื้อรวม

ลวดขอบล้อยาง

กลุ่มลูกค้าของผลิตภัณฑ์ลวดขอบล้อยาง ได้แก่ โรงงานผู้ผลิตยางทุกประเภท ซึ่งมีอยู่ประมาณ 20
ราย ซึ่งบริษัท เป็นผู้ผลิตแต่เพียงผู้เดียวในประเทศ

ลวดเชื่อมไฟฟ้า

ผลิตภัณฑ์ดังกล่าวเป็นผลิตภัณฑ์ที่ใช้ในการเชื่อมโลหะทุกชนิด
ฉะนั้นจึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมรถยนต์
สาธารณูปโภคต่างๆ ดังนั้น
การจำหน่ายจึงเป็นการจำหน่ายผ่านผู้แทนจำหน่ายอุปกรณ์เชื่อมโลหะต่างๆ

ลวดชุบสังกะสี

เป็นผลิตภัณฑ์ที่ใช้กับอุตสาหกรรมก่อสร้างและสื่อสารโทรคมนาคม ลูกค้าเป้าหมายส่วน

หนึ่งจะเป็นกลุ่มเดียวกับลวดเหล็กแรงดึงสูง และรวมถึงผู้ผลิตสายส่งสื่อสารโทรคมนาคม
ซึ่งปัจจุบันบริษัทก็ได้หยุดการผลิตลวดชุบสังกะสีมาตั้งแต่กลางปี 2541 แล้ว

3.3 การจัดหาผลิตภัณฑ์

(1) การผลิตและปริมาณการผลิต

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว มีกำลังการผลิตรวม 39,600 ตันต่อปี ปริมาณการผลิตจริงรวม 13,285 ตันต่อปี
โดยจำแนกแต่ละผลิตภัณฑ์ ดังนี้คือ

  -------------------------------- -------------------- ------------- ----------------- --
                                                                      (หน่วย : ตัน)       

  ผลิตภัณฑ์                           ปี 2543                                               

                                   กำลังผลิต (เต็มที่)       ปริมาณผลิตจริง                     

  ลวดเหล็กแรงดึงสูงชนิดเส้นเดี่ยว         13,200               7,909                           

  ลวดเหล็กแรงดึงสูงชนิดตีเกลียว          14,400               2,317                           

  ลวดขอบล้อยาง                      6,000                2,392                           

  ลวดเชื่อมไฟฟ้า                      1,200                667                             

  ลวดชุบสังกะสี                       1,200                -                               

  รวม                              39,600               13,285                          
  -------------------------------- -------------------- ------------- ----------------- --

 (2) วัตถุดิบและชนิดของวัตถุดิบ

-   ลวดเหล็ก PIANO WIRE ROD ขนาดเส้นผ่าศูนย์กลาง 9, 10, 11, 13, มิลลิเมตร
    เป็นวัตถุดิบที่ใช้ในการผลิตลวด PC-WIRE และ PC-STRAND

-   ลวดเหล็ก HIGH CARBON WIRE ROD ขนาดเส้นผ่าศูนย์กลาง 5.5 มิลลิเมตร
    เป็นวัตถุดิบที่ใช้ในการผลิตลวด TYRE BEAD WIRE

-   ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

ปัจจุบันบริษัทมีปริมาณการใช้วัตถุดิบคิดเป็นร้อยละ 64
ของต้นทุนการผลิตรวมซึ่งวัตถุดิบดังกล่าวข้างต้นจะไม่มีวัสดุอื่นทดแทน
เนื่องจากเทคโนโลยี่ในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

การจัดหาวัตถุดิบส่วนใหญ่นำเข้าจากต่างประเทศคิดเป็นร้อยละ30 ของปริมาณการสั่งซื้อรวม
โดยนำเข้าจากประเทศอินโดนีเซีย, มาเลเซีย และอังกฤษ เป็นต้น ในปี 2543
บริษัทเริ่มใช้วัตถุดิบที่ผลิตในประเทศคิดเป็นร้อยละ70 ของปริมาณการสั่งซื้อรวม
พบว่าบางบริษัทยังผลิตสินค้าไม่ได้มาตรฐานอันมีผลกระทบคุณภาพของผลิตภัณฑ์

(3) ผลกระทบต่อสิ่งแวดล้อม

  ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

1.  มลพิษทางด้านน้ำ เช่น, สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

2.  มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

3.  มลภาวะที่เกิดจากขยะและของเสียอุตสาหกรรม

การดำเนินการของบริษัทเพื่อลดผลกระทบ
และผลการปฏิบัติจริงเปรียบเทียบกับอัตราสูงสุดของกฎหมาย บริษัทได้ว่าจ้าง บริษัท เอสจีเอส
(ประเทศไทย) จำกัด
เพื่อจัดทำแผนการจัดการคุณภาพสิ่งแวดล้อมตามข้อกำหนดของคณะกรรมการสิ่งแวดล้อม, บริษัท
เจนโก้ จำกัด เพื่อกำจัดสิ่งปฏิกูลเพื่อให้ได้มาตราฐานตามเกณฑ์ของประกาศกระทรวงอุตสาหกรรม
และบริษัท National Petrochemical Public Company Limited
เพื่อตรวจสอบคุณภาพน้ำทิ้งของโรงงานทุก ๆ
เดือนตามข้อกำหนดของการนิคมอุตสาหกรรมแห่งประเทศไทย

ผลการดำเนินการของบริษัทเพื่อป้องกันปัญหาผลกระทบด้านสิ่งแวดล้อมมีรายละเอียดดังนี้

1. มลภาวะทางอากาศ บริษัทได้มีการควบคุมโดยมีระบบบำบัดอากาศ ( Scrubber )
ทุกจุดที่เกิดมลภาวะทางอากาศและทำการตรวจวัดตาม ที่กระทรวงอุตสาหกรรมกำหนด ดังนี้

2.  น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตราฐานกระทรวงอุตสหกรรมกำหนด
    ก่อนที่จะปล่อยสู่แหล่งสาธารณะ ซึ่งมีรายละเอียด

  คือ

3. มลภาวะที่เกิดจากขยะและของเสียอุตสาหกรรม ขอเสียต่างๆ ที่เกิดขึ้นในโรงงาน
จะถูกนำมาคัดแยก
และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

1jkdskjoelkdsoiejodikjeiilie